*Projekts*

2014. gada Rīkojums Nr.

Rīgā (prot. Nr. .§)

Par Ministru kabineta Atzinības raksta piešķiršanu

1. Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010. gada 5. oktobra noteikumu Nr. 928 „Kārtība, kādā dibināmi valsts institūciju un pašvaldību apbalvojumi” 58. punktu piešķirt Ministru kabineta Atzinības rakstu par sevišķiem nopelniem un nozīmīgu personīgo ieguldījumu Valsts robežsardzes stiprināšanā un attīstībā:

1.1. Valsts robežsardzes Galvenās pārvaldes Dienesta organizācijas pārvaldes Nacionālā koordinācijas centra priekšniekam pulkvežleitnantam Jānim Laimiņam;

1.2. Valsts robežsardzes Galvenās pārvaldes Kriminālizmeklēšanas pārvaldes priekšnieka vietniekam, Izmeklēšanas nodaļas priekšniekam pulkvežleitnantam Oskaram Mileikam;

1.3. Valsts robežsardzes Ludzas pārvaldes Robežkontroles un imigrācijas kontroles dienesta priekšniekam pulkvežleitnantam Voldemāram Ļubimovam;

1.4. Valsts robežsardzes Ventspils pārvaldes Jūras operāciju koordinācijas centra priekšniekam majoram Askoldam Pukjanam;

1.5. Valsts robežsardzes Rīgas pārvaldes Lidostas „Rīga” I kategorijas robežkontroles punkta galvenajam inspektoram kapteinim Igoram Ignatovičam.

2. Arhitektam Gunāram Birkertam par izcilu radošo ieguldījumu Latvijas Nacionālās bibliotēkas projekta izstrādāšanā un būtisku līdzdalību tā īstenošanā.

3. Noteikt, ka Ministru kabineta Atzinības rakstu J. Laimiņam, O. Mileikam, V. Ļubimovam, A. Pukjanam, I. Ignatovičam pasniedz iekšlietu ministrs Rihards Kozlovskis, G. Birkertam – kultūras ministre Dace Melbārde.

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Ministru prezidenta vietā –

satiksmes ministrs Anrijs Matīss

Vizē:

Valsts kancelejas direktore Elita Dreimane

27.10.2014.

210

Irēna Pļaveniece

67082911

irena.plaveniece@mk.gov.lv